Premier wa Freistata Sisi Ntombela o ile a tswara seboka le basadi ba ileng ba nkellwa dipermiti tsa ditekesi kantle ho molao, Laboraro le fetileng. Seboka sena sene se tshwaretswe moahong wa Municipality wa Mangaung mme ho ne ho ena le bahlolohadi, dikgutsana le ba bang a ileng ba amohuwa dipermiti tsa ditekesi. Sebokeng seo ba bang ba neng ba le teng, ke ba neng ba nkelwa dipermit kgale ho feta dilemo tse mashome a mabedi tse fetileng.
Moetapele wa lefapha la ditsela MEC Sam Mashinini, mmoho le lekgotla la South African National Taxi Council (SANTACO) le bona ba ne ba le teng ho utlwa ditletlebo.
Ntombela o ile a bolella ba lekgotla la dipermiti, Open Waters hore ba shebane le mathata ao bahlolohadi ba teanang le ona pele ho dikgwedi tse tharo. O ile a batla boikarabelo hoba dipermit tse ngata di ile tsa fetoha tlasa tebelo ya baetapele ba ditekesi.
Ho na le tshabo e ngata tabeng ya ditumello tsa ditekesi. “Ka March re ile ra leka ho thusa mosadi ya neng a na le taba ena empa o ile a tshoswa ka sethunya. Haeba mang kapa mang a leka ho o tshosa, bula nyewe, a tshebahale motho eo,” ho boletse Malefetsane Mputane wa mokgatlo wa ditekesi.